CELEX: 32016R0238
Language: et
Date: 2016-02-19 00:00:00
Title: Komisjoni määrus (EL) 2016/238, 19. veebruar 2016, millega muudetakse määrust (EL) nr 579/2014, millega lubatakse erand teatavatest Euroopa Parlamendi ja nõukogu määruse (EÜ) nr 852/2004 II lisa sätetest, mis on seotud vedelate õlide ja rasvade mereveoga (EMPs kohaldatav tekst)

20.2.2016   
            
            
               ET
            
            
               Euroopa Liidu Teataja
            
            
               L 45/1
            
         KOMISJONI MÄÄRUS (EL) 2016/238,
   19. veebruar 2016,
   millega muudetakse määrust (EL) nr 579/2014, millega lubatakse erand teatavatest Euroopa Parlamendi ja nõukogu määruse (EÜ) nr 852/2004 II lisa sätetest, mis on seotud vedelate õlide ja rasvade mereveoga
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 852/2004 toiduainete hügieeni kohta, (1) eriti selle artikli 13 lõiget 2,
   ning arvestades järgmist:
   
               (1)
            
            
               Komisjoni määruses (EL) nr 579/2014 (2) on sätestatud erand määruse (EÜ) nr 852/2004 II lisa IV peatüki 4. punkti sätetest selles osas, mis puudutab teatud tingimusi inimtoiduks ette nähtud või eeldatavalt inimtoiduks kasutatavate vedelate õlide ja rasvade („õlid ja rasvad”) veoks merelaevadega.
            
         
               (2)
            
            
               Need tingimused käsitlevad vedamisel kasutatavat varustust ja vedamise viise, samuti määratakse kindlaks merelaevadega eelneva veosena veetavate ainete suhtes kohaldatavad kriteeriumid. Ained, mis vastavad sellistele kriteeriumitele, on loetletud määruse (EL) nr 579/2014 lisas (heakskiidetud eelnevate veoste nimekiri).
            
         
               (3)
            
            
               Heakskiidetud eelnevate veoste nimekirja kombineeritud kanne „ammooniumnitraadi lahus ja kaltsiumnitraadi lahus (CN-9) ja selle kaksiksool” ei kirjelda lasti piisavalt selgelt ning tekitab prahtijate hulgas segadust. Seega tuleks heakskiidetud eelnevate veoste nimekirja muuta, et kajastada ka teisi vorme, mida kaltsiumnitraat sisaldab, nimelt kaltsiumammooniumnitraati, kaltsium(II)nitraatdihüdraati ja kaltsiumnitraattetrahüdraati. Kõigil neil vormidel on sama ohuprofiil ja nad erinevad vaid molekulides sisalduva kristallisatsioonivee hulga poolest.
            
         
               (4)
            
            
               Toiduahelas olevaid saasteaineid käsitlev Euroopa Toiduohutusameti teaduskomisjon kinnitas oma 68. istungil, (3) et kõnealused kaltsiumnitraadi lahuse eri vormid erinevad vaid hüdratsiooniastme poolest, ja tõdes, et kui võrrelda neid esialgses kombineeritud kandes esitatud ainetega, ei mõjuta nende esinemine ei toksikoloogilisi omadusi ega keemilist reaktsioonivõimet.
            
         
               (5)
            
            
               Seega on asjakohane muuta määruse (EL) nr 579/2014 lisas esitatud heakskiidetud eelnevate veoste nimekirja.
            
         
               (6)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 579/2014 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. veebruar 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 139, 30.4.2004, lk 1.
   
      (2)  Komisjoni määrus (EL) nr 579/2014, 28. mai 2014, millega lubatakse erand teatavatest Euroopa Parlamendi ja nõukogu määruse (EÜ) nr 852/2004 II lisa sätetest, mis on seotud vedelate õlide ja rasvade mereveoga (ELT L 160, 29.5.2014, lk 14).
   
      (3)  Toiduahelas olevaid saasteaineid käsitlev Euroopa Toiduohutusameti teaduskomisjoni 68. istungi protokoll (EFSA/CONTAM/2330), kättesaadav http://www.efsa.europa.eu/en/events/event/141125b-m.pdf.
   
      LISA
      Määruse (EL) nr 579/2014 lisa muudetakse järgmiselt.
      
                  1)
               
               
                  12. rea kombineeritud kanne „Ammooniumnitraadi lahus | Kaltsiumnitraadi lahus (CN-9) ja selle kaksiksool” asendatakse järgmiste eraldi kannetega:
                  
                              „Ammooniumnitraadi lahus
                           
                           
                              6484-52-2
                           
                        
                              Kaltsiumammooniumnitraat
                           
                           
                              15245-12-2”
                           
                        
            
                  2)
               
               
                  13. rea (kanne „kaltsiumkloriidilahus”) järele lisatakse järgmised kanded:
                  
                              „Kaltsiumnitraat
                           
                           
                              10124-37-5
                           
                        
                              Kaltsium(II)nitraatdihüdraat
                           
                           
                              35054-52-5
                           
                        
                              Kaltsiumnitraattetrahüdraat
                           
                           
                              13477-34-4”